KURZUS: Járműdiagnosztika I.

MODUL: Elmélet

4. hét: Mérések ROTOTEST-tel

| A lecke célja: A hallgató ismerje meg a gépjárművek a diagnosztikai teljesítménymérés speciális eszközét a ROTOTEST-et. Legyen képes azt később akár a gyakorlatban is alkalmazni.
Időszükséglet: A tananyag elsajátításához körülbelül 40 percre lesz szüksége.
Kulcsfogalmak:
ROTOTEST teljesítménymérési elv a ROTOTEST próbapad részei és felépítése ROTOTEST mérési technológia a mérés kiértékelése számítással
A teljesítménymérés alapjai (2. rész)
Tevékenység: A motor hajtásláncának tehetetlenségi nyomatékokat alapul vevő felvázolásával elemezze a szabad gyorsítással és kifuttatással történő motorteljesítmény-mérés alapelvét. Állítsa össze a mérési és kiértékelési technológiát.
A ROTOTEST próbapad felülmúlja a hagyományos görgős padokat, a pontosság, a vizsgálati lehetőségek és a biztonság területén egyaránt. A görgős fékpadokkal ellentétben nincs csúszás (szlip) a gumiabroncsok és a görgők között, hiszen itt a kerékagyra csavarkötéssel rögzített adapter csatlakozik a fékgéphez. Fontos előny a hordozhatóság is, hiszen így nem vagyunk telepítési helyszínhez kötve
A vizsgálópad pad fő részei:
a fékgép (1. ábra), felfogató tárcsa (2. ábra), a "Hurricane" hűtő egység (3. ábra) és a központi vezérlő (4. ábra).
ROTOTEST fékgép
1. ábra
Felfogató tárcsa
2. ábra
"Hurricane" hűtő egység
3. ábra
Központi vezérlő
4. ábra
A vizsgált gépjármű a mérés közben a fékpadon támaszkodik, így nincs szükség további rögzítésre.
A hűtőberendezés integrált része a ROTOTEST rendszernek.
Műszaki érdekesség, hogy a hidraulikus fékgép által áramoltatott olaj hajtja a ventillátorba épített hidromotort. Így a "Hurricane" hűtési egység fúvásteljesítménye egyenes arányban áll a fékező nyomaték mértékével.
A mérés menete
1 | A teljesítménymérő pad szerkezeti összeállítása, hidraulikus rendszer összeszerelése |
2 | Olajszintek ellenőrzése a fékegységekben a mérés előtt |
3 | A szerkezeti elemek elhelyezése a gépjármű méreteinek megfelelően |
4 | Amennyiben a kézifék nem a hajtott tengelyre hat, akkor rögzíteni kell |
5 | A gépjármű megemelése, hajtott kerekek leszerelése |
6 | A megfelelő osztókörű közbetét tárcsa felszerelése a kerékagyra a speciális edzett csavarokkal |
7 | A fékgép összeszerelése a közbetét tárcsával, előírt nyomatékkal (120 Nm) történő meghúzás |
8 | A számítógép és a mérőfejek összekötése az adatkábelekkel |
9 | A központi vezérlő csatlakoztatása az elektromos hálózatra |
10 | Bekapcsolás, a mérőprogram indítása |
11 | A gépjármű adatainak bevitele |
12 | A mérési tartomány beállítása |
13 | A gépjármű folyadékszintjeinek ellenőrzése |
14 | A motor indítása, bemelegítése a pad segítségével, kis sebességgel |
15 | A mérések elvégzése |
A teljesítménymeghatározás elve
A ROTOTEST rendszer a kerékteljesítmény (azaz a keréken leadott teljesítmény) mérésére használandó, a motor jellemzői közül csupán a forgatónyomatékot méri. Ismerve a motor fordulatszámát, így a kerékét is meghatározhatjuk a sebességfokozat és a végáttétel ismeretében:
n kerék = i 4. ⋅ i végáttétel ⋅ n motor
A motorteljesítmény meghatározásához szükség van a motor szögsebességére.
ω kerék =2⋅π⋅ n kerék
Az előző adatok ismeretében kiszámolható a kerékteljesítmény.
P kerék = M kerék ⋅ ω kerék W
A motor effektív teljesítményének meghatározásához ismernünk kellene a hajtáslánci veszteséget a gumigyúrás nélkül.
ROTOTEST-tel mért kerék-nyomaték és -teljesítmény görbék
5. ábra

| Önellenőrző kérdések
1. Melyek a ROTOTEST vizsgálópad főbb részei?
| Görgők, fékgép, vezérlő.
| A fékgép, a felfogató tárcsa, a "Hurricane" hűtő egység és a központi vezérlő.
| Nincsenek fő részek, a pad komplex egység.
2. Milyen módon határozza meg a ROTOTEST vizsgálópad a járműkerék fordulatszámát?
| Megméri.
| Kiszámítja a motor fordulatszámából, a sebességfokozat áttétele és a végáttétel ismeretében.
| Nincs szükség erre az adatra.
3. Milyen módon méri a ROTOTEST a teljesítményt?
| Számítja a főtengely szöggyorsulásából.
| Pneumatikus fékgéppel.
| Hidraulikus fékgéppel.
4. Mivel arányos a ROTOTEST hűtési teljesítménye?
| A motor hőmérsékletével.
| A hidraulikus fékgép által áramoltatott olaj hajtja a ventillátorba épített hidromotort. Így a "Hurricane" hűtési egység fúvásteljesítménye egyenes arányban áll a fékező nyomaték mértékével.
| A külső hőmérséklettel.
5. Milyen mennyiséget mér a ROTOTEST?
| A forgatónyomatékot és a szöggyorsulást.
| A szöggyorsulást.
| A forgatónyomatékot.
| A szögsebességet.
6. Hogyan határozza meg a kerék fordulatszámát a ROTOTEST?
| Visszaszámítja a mért teljesítményből és nyomatékból.
| A sebességfokozat és a végáttétel ismeretében számítja.
| Megméri.
7. Mi a teljesítmény számításának képlete?
| P kerék = M kerék ⋅ ω kerék W
| P kerék = F kerék ⋅ ω kerék W
| Közvetlenül a teljesítményt mérjük.
8. Mit kell még ismernünk a motorteljesítmény meghatározásához?
| Az effektív hatásfokot.
| Az indikált hatásfokot.
| A motor effektív teljesítményének meghatározásához ismernünk kellene a hajtáslánci veszteséget a gumigyúrás nélkül.